smcproject/ml-wiki-sentences huggingface dataset:
കുത്തനെ ഇടിഞ്ഞ തൊഴിൽ അവശ്യകതയും, ഇതര തൊഴിൽ അവസരങ്ങളുടെ അഭാവവും നാണ്യവിളകൾ , ഖനികൾ തുടങ്ങിയ മേഖലകളെ ശക്തമായി ബാധിച്ചു.
1930 കളുടെ മധ്യത്തോടെ രാജ്യങ്ങൾ സാമ്പത്തിക ആരോഗ്യം വീണ്ടെടുത്തുതുടങ്ങി.
എന്നാൽ മിക്ക രാജ്യങ്ങളിലും സാമ്പത്തിക മാന്ദ്യത്തിന്റെ ദൂഷ്യവശങ്ങൾ രണ്ടാം ലോകമഹായുദ്ധത്തിന്റെ തുടക്കം വരെ നീണ്ടുനിന്നു.
അവലംബം 1 2 Great Depression , Encyclopædia Britannica ↑ Charles Duhigg, "Depression, You Say? Check Those Safety Nets", New York Times , March 23, 2008 ↑ ↑ ↑ {{ cite journal }} : Cite journal requires | journal= ( help ) ; Invalid | ref=harv ( help ) ↑ {{ cite journal }} : Invalid | ref=harv ( help ) ↑ Mitchell, Depression Decade ↑ Great Depression and World War II .
The Library of Congress .
പെട്രൊ ഫെർണാണ്ടോ
പാലൊ ഫെർണാണ്ടോ മാനുവൽ (ജനനം ഡിസംബർ 19, 1998, ലുവാന്ഡാ, അംഗോള ), അദ്ദേഹത്തിൻറെ അരങ്ങിലെ പേരായിരുന്ന പെട്രൊ ഫെർണാണ്ടോ എന്നറിയപ്പെട്ടിരുന്നു .
ഒരു ആഫ്രിക്കൻ റാപ്പ്, അംഗോളൻ ദേശീയത, സ്വദേശി ലുവാന്ഡാ തുടങ്ങി വിവിധ നിലകളിൽ പ്രശസ്തനായിരുന്നു അദ്ദേഹം.
Discography ആൽബങ്ങൾ Golden God - ഇ.
പി., (2016) സിംഗിൾസ് Vibe - Single, (2016) Confiar - Single, (2017) അവലംബം
പെട്രോ ജനുറ ഇംഗ്ലീഷ് വിലാസം https://ml.wikipedia.org/wiki/Petro_Janura
50-കളുടെയും-80-കളുടെയും മധ്യത്തിൽ യുഗോസ്ലാവിയയിലെ അൽബേനിയൻ ഭാഷ, സാഹിത്യം, നാടോടിക്കഥകൾ എന്നിവയുടെ പ്രധാന വ്യക്തിത്വമായിരുന്നു പെട്രോ ജനുറ (1911–1983).
ഒരു എഴുത്തുകാരൻ, പത്രപ്രവർത്തകൻ, ഫോക്ക്‌ലോറിസ്റ്റ്, അദ്ധ്യാപകൻ, സാഹിത്യ നിരൂപകൻ, ഗവേഷകൻ എന്നീ നിലകളിലും സ്‌കോപ്‌ജെ സർവകലാശാലയുടെ അൽബേനിയൻ ഭാഷാ കാറ്റെഡ്‌രയുടെ സ്ഥാപകനായും സ്കോപ്‌ജെ ആസ്ഥാനമായുള്ള  Flaka e vëllazërimit (Flame of brotherhood) ആനുകാലികങ്ങളുടെ ചീഫ് എഡിറ്ററായും അദ്ദേഹം സ്‌മരിക്കപ്പെടുന്നു.
1911 മാർച്ച് 25 ന് ഓട്ടോമൻ സാമ്രാജ്യത്തിന്റെ ഭാഗമായിരുന്ന ഫിയറിൽ ജനുറ ജനിച്ചു.
ചെറുപ്രായത്തിൽ തന്നെ റൊമാനിയയിലേക്ക് കുടിയേറിയ അദ്ദേഹം അവിടെ ഹൈസ്കൂൾ വിദ്യാഭ്യാസം പൂർത്തിയാക്കി.
ജനുറ ഇറ്റലിയിൽ നിയമം പഠിക്കുകയും പിസ സർവകലാശാലയിൽ നിന്ന് നിയമശാസ്ത്രത്തിൽ ബിരുദം നേടുകയും ചെയ്തു.
1941-ൽ അദ്ദേഹം അൽബേനിയയിലേക്ക് മടങ്ങി (അക്കാലത്ത് ഇറ്റലിയുടെ കീഴിലുള്ള അൽബേനിയൻ രാജ്യം) അവിടെ അദ്ദേഹം അടുത്തിടെ അൽബേനിയൻ സംസ്ഥാനത്ത് സംയോജിപ്പിച്ച ഗോസ്തിവാറിൽ ജഡ്ജിയായി ജോലി ചെയ്യാൻ തുടങ്ങി.
രണ്ടാം ലോകമഹായുദ്ധത്തിനുശേഷം ജനുറ യുഗോസ്ലാവിയയിൽ തുടർന്നു.
ആ നിമിഷം മുതൽ അദ്ദേഹം അൽബേനിയൻ സാഹിത്യത്തിന്റെയും ഭാഷയുടെയും വികസനം, സാഹിത്യ വിമർശനം, യുഗോസ്ലാവിയയിലെ അൽബേനിയൻ ഭാഷയുടെ മൊത്തത്തിലുള്ള പദവി, പ്രത്യേകിച്ച് റിപ്പബ്ലിക് ഓഫ് മാസിഡോണിയ എന്നിവയിൽ ഏർപ്പെട്ടിരുന്നു.
അപൂർവ അൽബേനിയൻ നാടോടിക്കഥകൾ ശേഖരിച്ച് പ്രസിദ്ധീകരിച്ച അദ്ദേഹം ഒരു ഫോക്ക്‌ലോറിസ്റ്റ് കൂടിയായിരുന്നു.
സ്കോപ്ജെ സർവകലാശാലയിലെ അൽബേനിയൻ കാറ്റെഡ്രയുടെ തലവനായ അദ്ദേഹം 1972-ലെ ഓർത്തോഗ്രാഫി കോൺഗ്രസിൽ പങ്കെടുക്കുകയും പുതുതായി സ്ഥാപിതമായ ഓർത്തോഗ്രാഫിക് നിയമങ്ങളിൽ ഒപ്പുവെച്ചവരിൽ ഒരാളുമായിരുന്നു.
1983 ഓഗസ്റ്റ് 30-ന് ജനുറ മരിച്ചു.
വിവരദായക-പബ്ലിസിറ്റി, ഗവേഷണ പഠനങ്ങൾ, മോണോഗ്രാഫുകൾ എന്നിങ്ങനെ മൂന്ന് വിഭാഗങ്ങളിലായി ഏകദേശം 300 ലേഖനങ്ങളുടെ രചയിതാവാണ് ജനുര.
ഫാൻ നോലി, സെഫ് സെറെംബെ, അലി അസ്ലാനി, മാർക്ക് ഗുരാകുക്കി തുടങ്ങിയ വിവിധ സാഹിത്യകാരന്മാരെക്കുറിച്ചുള്ള ലേഖനങ്ങൾ ആദ്യ വിഭാഗത്തിൽ ഉൾപ്പെടുന്നു.
ചില ഗവേഷണ ലേഖനങ്ങൾ വോസ്‌കോപോജിയുടെ പഴയ സ്‌ക്രിപ്റ്റുകളും രചനകളും, നൈം ഫ്രാഷേരി, എൻഡ്രെ എംജെഡ, അസ്‌ദ്രേനി എന്നിവരുടെ കൃതികളെക്കുറിച്ചും ശ്രദ്ധ കേന്ദ്രീകരിക്കുന്നു.
ബെറാത്തിന്റെ കോഡെക്സും ഡുബ്രോവ്നിക്കിന്റെ ആർക്കൈവുകളിൽ അൽബേനിയൻ ഭാഷയും അവലംബം
പെട്രോണാസ് ഇരട്ട ഗോപുരങ്ങൾ ഇംഗ്ലീഷ് വിലാസം https://ml.wikipedia.org/wiki/Petronas_Twin_Towers ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലേഷ്യയിലെ ക്വാലലം‌മ്പൂരിൽ സ്ഥിതിചെയ്യുന്ന ഇരട്ട കെട്ടിടങ്ങളാണ് പെട്രോണാസ് ഇരട്ട ഗോപുരങ്ങൾ (ഇംഗ്ലീഷ്: Petronas Twin Towers).
തായ്‌പെയ് 101 ഇതിനെ മറികടക്കുന്നതിന് മുൻപ് ഇതായിരുന്നു ലോകത്തിലെ ഏറ്റവും ഉയരം കൂടിയ കെട്ടിടം.
പക്ഷേ ഇപ്പോഴും ഇത് തന്നെയാണ് ലോകത്തിലെ ഏറ്റവും ഉയരം കൂടിയ ഇരട്ട കെട്ടിടവും ഓഫീസ് കെട്ടിടവും.
ഗോപുരം 1 ഉം ഗോപുരം 2 ഉം യഥക്രമം ഹസാമാ കോർപ്പറേഷനും സാംസങ്ങ് എൻ‌ജിനീയറിങ്ങ് കൺസ്ട്രക്ഷനും ആണ് നിർമ്മിച്ചത്.
1998 മുതൽ 2004 വരെ ഇവയായിരുന്നു ലോകത്തിലെ ഉയരം കൂടിയ കെട്ടിടങ്ങൾ, പ്രധാന കവാടം മുതൽ ഘടനയുടെ ഏറ്റവും മുകളറ്റം വരെയുള്ള ഉയരം കണക്കാക്കിയായിരുന്നു ഇത്.
മറ്റ് കെട്ടിടങ്ങളുമയുള്ള താരതമ്യം സിയേഴ്സ് ഗോപുരം, തായ്‌പെയ് 101, എമ്പയർ സ്റ്റേറ്റ് കെട്ടിടം, പെട്രോണാസ് ഗോപുരങ്ങൾ ഇവയുടെ താരതമ്യ ഉയരം
തായ്‌പെയ് 101 വരുന്നത് വരെ പെട്രോണാസ് ഗോപുരങ്ങളായിരുന്നു ഉയരം കൂടിയ കെട്ടിടങ്ങൾ.
കെട്ടിടത്തിന്റെ ചട്ടകൂടിന്റെ മുകളറ്റം അളന്നാണ് ഉയരം കണക്കാകുന്നത്.
മുകളിലുള്ള പിരികൾ കെട്ടിടത്തിന്റെ ഭാഗമായാണ് കണക്കാക്കുന്നത്, ആന്റിനകളെ അങ്ങനെ കണക്കാക്കാറില്ല.
കാരണം പിരികൾ മാറ്റുന്നത് കെട്ടിടത്തിന്റെ അടിസ്ഥാന ഘടനയെ തന്നെ മാറ്റുന്നു, ആന്റിനകൾ മാറ്റുന്നത് അങ്ങനെയല്ല അവ അവാശ്യാനുസരണം മാറ്റുകയോ ചേർക്കുകയോ ചെയ്യാവുന്നതാണ്‌ അത് കെട്ടിടത്തിന്റെ ഘടനയെ ബാധിക്കുന്നില്ല.
ഉയരം കൂടിയ ഇരട്ട കെട്ടിടങ്ങൾ ഇവ തന്നെയാണ്‌.
സിയേഴ്സ് ഗോപുരവും വേൾഡ് ട്രേഡ് സെന്ററും നിർമ്മിച്ചത് 110 നിലകളോടെയാണ്‌, ഇത് 88 നിലകളുള്ള പെട്രോണാസ് ഗോപുരങ്ങളെക്കാൾ 22 നിലകൾ കൂടുതലാണ്‌.
സിയേഴ്സ് ഗോപുരത്തിന്റെയും വേൾഡ് ട്രേഡ് സെന്ററിന്റെയും ഉപയോഗിക്കപ്പെടുന്ന നിലകളും മേൽക്കൂരയും പെട്രോണാസ് ഗോപുരങ്ങളുടെ നിലകളേക്കാളും മേൽകൂരകളേക്കാൾ  ഉയരത്തിലാണ്‌ 75 മീറ്ററുള്ള സിയേഴ്സ് ഗോപുരത്തിന്റെ ആന്റിനകൾക്ക് പെട്രോണാസ് ഗോപുരങ്ങളുടെ മുകളിലുള്ള പിരികളേക്കാൾ ഉയരത്തിലാണ്‌.
പക്ഷേ ആന്റിനകൾ കെട്ടിടങ്ങളുടെ ഘടനാപരമായ ഭാഗങ്ങളായി കണക്കാക്കാതിനാൽ ഔദ്യോഗികമായി പെട്രോണാസ് ഗോപുരങ്ങൾ സിയേഴ്സ് ഗോപുരത്തെക്കാൾ 10 മീറ്റർ ഉയരം കൂടുതലായി.
അർജന്റീന - അമേരിക്കൻ രൂപകല്പകനായ സീസർ പെല്ലി രൂപകല്പന നിർവ്വഹിച്ച പെട്രോണാസ് ഗോപുരങ്ങളുടെ നിർമ്മാണം 1998 ലാണ്‌ പൂർത്തിയായത്.
പൂർത്തിയായ അവസരത്തിൽ തന്നെ ഏറ്റവും ഉയരമുള്ള കെട്ടിടങ്ങളായി ഇവയ്ക്ക് സ്ഥാനം ലഭിച്ചു.
ക്വാലലമ്പൂരിലെ റേസ് ട്രാക്കിന്‌ സമീപമാണ്‌ ഇവ നിലകൊള്ളുന്നത്.
അവ നിൽക്കുന്ന അടിതട്ടിലെ പാറയുടെ ആഴം ഇവയെ ലോകത്തിലെ ഏറ്റവും ആഴമുള്ള അടിത്തറയുള്ള കെട്ടിടങ്ങൾ എന്ന പ്രത്യേകതയും നൽകി.
120 മീറ്റർ ആഴമുള്ള അടിത്തറ തയ്യാറാക്കിയിരിക്കുന്നത് ബാച്ചി സൊളെന്റാഷെ ആണ്‌, ഈ അടിത്തറ തയ്യാറാക്കാൻ വലിയ അളവിലുള്ള കോൺക്രീറ്റ് വേണ്ടി വന്നു.
88 നിലകളുള്ള ഈ ഗോപുരങ്ങൾ നിർമ്മിച്ചിരിക്കുന്നത് പ്രധാനമായും ബലിഷ്ഠ്മാക്കപ്പെട്ട കോൺക്രീറ്റു കൊണ്ടാണ്.
കൂടെ ഉരുക്കും ഗ്ലാസും ഉപയോഗിച്ച് മലേഷ്യയിലെ മുസ്‌ലിം പാരമ്പര്യം പ്രദർശിപ്പിക്കുവാൻ വേണ്ടി ഇസ്‌ലാമിക കലാരൂപങ്ങൾ തീർത്തിട്ടുമുണ്ട്.
മറ്റൊരു ഇസ്‌ലാമിക കലയുമായുള്ള ബന്ധം ഇതിന്റെ രൂപഘടനയിലാണ്‌.
കെട്ടിടങ്ങളുടെ പരിച്ഛേദം റബ് എൽ ഹിസ്ബ് അനുസരിച്ചാണ്‌ എന്നതാണ്‌ (വൃത്താകാരത്തിലുള്ള ഭാഗങ്ങൾ ഓഫീസ് വിസ്തീർണ്ണത്തിന്‌ വേണ്ടിയാണ്‌ ചേർത്തത്).
പെട്രോണാസ് ഇരട്ട ഗോപുരങ്ങൾ
ഒരോ ഗോപുരവും ഒരോ കമ്പനികൾക്കായി നൽകിയത് അസാധാരണമായിരുന്നു.
നാഷണൽ ജ്യോഗ്രഫിക്കും കൊറിയൻ വാർത്താപത്രവും റിപ്പോർട്ട് ചെയ്തതനുസരിച്ച് സാംസങ്ങ് കൺസ്ട്രക്ഷനും കുക്ടൊംഗ് എൻജിനീയറിങ്ങ് കൺസ്ട്രകഷനും (രണ്ടു ദക്ഷിണ കൊറിയൻ കമ്പനികൾ) ചേർന്ന് ഗോപുരം 2 വിജയകരമായി പൂർത്തിയാക്കി, ഗോപുരം 1 ന്റെ നിർമ്മാണം നടത്തിയ ഹസാമാ കോർപ്പറേഷൻ നിർമ്മാണത്തിനിടയ്ക്ക് കുഴപ്പം കണ്ടെത്തുകയുണ്ടായി.
ഹമാസാ അവരുടെ കുഴപ്പം പരിഹരിക്കുന്നതിനിടെ സാംസങ്ങ് അവരുടെ പണി പൂർത്തിയാക്കി.
അവസാനം ഗോപുരം 2 ന്റെ നിർമ്മാണം ഗോപുരം 1 നേക്കാൾ ഒരു മാസം മുൻപേ പൂർത്തിയായി.
ഉരുക്കിന്റെ ലഭ്യതക്കുറവും ഇറക്കുമതി ചെയ്യാനുള്ള ഉയർന്ന വിലയും കാരണം നല്ല ശക്തിയുള്ള ബലിഷ്ടമാക്കപ്പെട്ട കോൺക്രീറ്റ് ഉപയോഗിച്ചുള്ള ഘടനയായിരുന്നു ഗോപുരങ്ങളുടേത്.
ഏഷ്യൻ നിർമ്മാണ കമ്പനികൾ പൊതുവേ ബലിഷ്ടമാക്കപ്പെട്ട കോൺക്രീറ്റ് കൊണ്ടുള്ള നിർമ്മാണം നടത്തുന്നതിൽ പരിചയമുള്ളവരണ്‌; പക്ഷേ ഇത് ഉരുക്ക് ഘടനയേക്കാൾ കൂടുതൽ ഭാരം അടിത്തറയിൽ ചെലുത്തുന്നു.
23 x 23 മീറ്റർ കേന്ദ്രഭാഗവും ചുറ്റിലുമുള്ള വിസ്താരമേറിയ സ്തൂപങ്ങളും ഉള്ള ഗോപുരങ്ങളുടെ ഘടന 1300 മുതൽ 2000 ചതുരശ്രമീറ്ററുകൾ വരെ ഒരോ തട്ടിലും ഓഫീസുകൾക്ക് സ്ഥലം ലഭ്യമാക്കുന്നു.
ഇരട്ടാ ഗോപുരങ്ങളുടെ താഴെ നിലയിൽ സുറിയ കെ‌എൽസിസി എന്ന പ്രസ്തമായ ഷോപ്പിങ്ങ് മാളും, മലേഷ്യൻ ഫിൽഹാർമോണിക്ക് ഓർക്കസ്ട്രയുടെ ആസ്ഥാനമായ ദിവാൻ ഫിൽഹാർമോണിക്ക് പെട്രോണാസും സ്ഥിതി ചെയ്യുന്നു.
പെട്രോണാസ് എന്ന മലേഷ്യയുടെ ദേശീയ എണ്ണ കമ്പനി ലോകത്തിലെ ഏറ്റവും ഉയരം കൂടിയ കെട്ടിടം നിർമ്മിക്കാൻ തീരുമാക്കുകയായിരുന്നു.
സിയേഴ്സ് ഗോപുരം പോലെയുള്ള മറ്റ് കെട്ടിടങ്ങൾക്ക് കൂടുതൽ നിലകൾ, ഉയർന്ന ആന്റിന, മേൽകൂര എന്നിവയുണ്ടെങ്കിലും പെട്രോണാസ് ഗോപുരങ്ങളുടെ  പിരികൾ ഘടനയുടെ പിരികൾ ഘടനയുടെ ഭാഗമായി കണക്കാക്കുന്നതിനാൽ 452 മീറ്റർ ഉയരമുള്ള ഇത് തായ്പെയ് 101 വരുന്നത് വരെ ഏറ്റവും ഉയരമുള്ള മനുഷ്യനിർമ്മിതി എന്ന സ്ഥാനം അലങ്കരിച്ചു.
കെട്ടിടങ്ങളുടെ ഉയരം കണക്കാക്കുന്ന മാനദണ്ഡങ്ങൾ (പിരികൾ കണക്കാക്കുകയും ആന്റിന പരിഗണിക്കാക്കുകയും ചെയ്യുക) വിവാദങ്ങൾക്ക് വഴിതെളിച്ചിട്ടുണ്ട്.
വാടകക്കാർ ഗോപുരങ്ങൾക്കിടയിലുള്ള ആകാശപ്പാലം ആകാശപ്പലത്തിന്റെ ഉള്ളിലെ കാഴ്ച
ഗോപുരം 1 മുഴുവനായും പെട്രോണാസ് കമ്പനിയും അതിന്റെ അനുബന്ധ കമ്പനികളും ഉപയോഗിക്കുന്നു.
ഗോപുരം രണ്ടിലെ ഓഫീസ് സ്ഥലങ്ങൾ മറ്റുള്ള കമ്പനികൾക്ക് വാടകയ്ക്ക് ലഭ്യമാണ്‌.
ഏതാനും കമ്പനികൾക്ക് ഗോപുരം 2 ൽ ഓഫീസുകളുണ്ട്, ആക്സെഞ്ചർ, അൽ ജസീറ ഇംഗ്ലീഷ്, കരിഗാലി ഹെസ്സ് ബ്ലൂംബെർഗ്, ബോയിങ്ങ്, ഐ.ബി.എം , കസാന നാഷ്നൽ ബെർഹാദ്, മാക്‌കിൻസി കമ്പനി, ടി.സി.എസ്, ക്രൗളർ നെറ്റ്വർക്ക്സ്, മൈക്രോസോഫ്റ്റ് , റോയിട്ടേഴ്സ് എന്നിവ ഇതിൽ ഉൾപ്പെടുന്നു.
കെ‌എൽസിസി പാർക്ക്
ഗോപുരങ്ങൾക്ക് താഴെ 17 ഏക്കറിലായി പരന്നുകിടക്കുന്ന കെ.എൽ.സി.സി പാർക്കിൽ ജോഗിങ്ങിനുള്ള സൗകര്യം നടവഴികൾ, ദീപാലങ്കാര പ്രദർശനം എന്നിവയും കൃത്രിമ അരുവി, കുട്ടികൾക്കുള്ള കളിസ്ഥലം എന്നിവയും ഒരുക്കിയിരിക്കുന്നു.
മലേഷ്യയിലെ ഏറ്റവും വലിയ ഷോപ്പിങ്ങ്മാളുകളിലൊന്നാണ്‌ സുറിയ കെ.എൽ.സി.സി. ആകാശപ്പാലം
ഗോപുരങ്ങളുടെ ഏറ്റവും വലിയ പ്രത്യേകതയാണ്‌ രണ്ട് കെട്ടിടങ്ങളുടെയും 41, 42 നിലകളിലുള്ള ആകാശപ്പാലം (ദക്ഷിണകൊറിയയിലെ കുക്ഡോംഗ് എൻജിനീയറിങ്ങ് കൺസ്ട്രക്ഷൻ നിമ്മിച്ചത്).
തറനിരപ്പിൽ നിന്ന് 170 മീറ്റർ ഉയരത്തിലായി 58 മീറ്റർ നീളത്തിലായി ഈ ഇരുനില പാലം സ്ഥിതിചെയ്യുന്നു, ഭാരം 750 ടൺ.
ഇതു സ്ഥിതിചെയ്യുന്ന നിലയെ പോഡിയം എന്ന് പറയുന്നു, മുകൾ ഭാഗങ്ങൾ സന്ദർശിക്കാനുദ്ദേശിക്കുന്നവർ ഇവിടെ വച്ച് ലിഫ്റ്റുകൾ മാറി കയറേണ്ടതുണ്ട്.
ആകാശപ്പാലം എല്ലവർക്കുമായി അനുവദിക്കപ്പെട്ടിരിക്കുന്നു, പക്ഷേ സന്ദർശനം പ്രവേശന അനുമാതികളിലൂടെ നിയന്ത്രിക്കപ്പെട്ടിരിക്കുന്നു (ഒരു ദിവസം 1700 ആൾക്കാർക്ക് മാത്രം), ആദ്യം വരുന്നവർക്ക് ആദ്യം എന്ന നിലയിൽ.
തിങ്കളാഴ്ചകളിൽ ഇവ അടച്ചിടും.
സന്ദർശകർകർക്ക് 41 ന്നാമത്തെ നിലകൾ തമ്മിലുള്ള പാലം മാത്രമേ അനുവദിച്ചിട്ടുള്ളൂ.
42 നിലകൾ തമ്മിലുള്ള പാലം കെട്ടിടത്തിൽ ജോലി ചെയ്യുന്നവർക്ക് മാത്രമുള്ളതാണ്‌.
അവലംബം 1 2 Council on Tall Buildings and Urban Habitat Archived 2007-10-11 at the Wayback Machine .
preamble to High Rise Database: other measurements of height"
പെട്രോമാക്സ് ഇംഗ്ലീഷ് വിലാസം https://ml.wikipedia.org/wiki/Petromax « പെട്രോമാക്സ് 826 » ഉയർന്ന മർദ്ദത്തിലുള്ള മണ്ണെണ്ണയുപയോഗിച്ചു കത്തുന്ന റാന്തൽ ബ്രിട്ടീഷ് കോളനിഭരണകാലത്തുള്ള ഒരു പെട്രോമാക്സ് ബട്ടിക്കലോവ മ്യൂസിയത്തിൽ
ഉയർന്ന മർദ്ദത്തിലുള്ള മണ്ണെണ്ണയുപയോഗിച്ചു കത്തുന്ന റാന്തൽ വിളക്കിൻറെ ഒരു ബ്രാന്റ് പേരാണ് പെട്രോമാക്സ് .
മാന്റിൽ എന്ന തരം തിരിയാണ് ഇതിൽ ഉപയോഗിക്കുന്നത്.
പാരഫിൻ ലാമ്പ്, ടില്ലി ലാമ്പ് കോൾമാൻ ലാമ്പ് എന്നീ പേരുകളിലും ഇതേ സംവിധാനമുള്ള ദീപങ്ങൾ അറിയപ്പെടുന്നുണ്ട്.
ബെർലിനിലെ എഹ്രിച്ച് ഗ്രേറ്റ്സ് എന്ന കമ്പനിയാണ് ഈ റാന്തൽ വികസിപ്പിച്ചത്.
ഇതിന്റെ പ്രസിഡന്റായിരുന്ന മാക്സ് ഗ്രേറ്റ്സ് (1851–1937) എന്നയാളായിരുന്നു ഇതിന്റെ രൂപകല്പന നിർവഹിച്ചവരിൽ പ്രധാനി.
മണ്ണെണ്ണ വാതകമാക്കാനുള്ള രീതിയാണ് ഇദ്ദേഹം ആവിഷ്കരിച്ചത്.
പെട്രോളിയം, മാക്സ് ഗ്രേറ്റ്സ് എന്നീ പേരുകളിൽ നിന്നാണ് പെട്രോമാക്സ് എന്ന പേരുവന്നത്.
കത്തിച്ച് വെച്ച പെട്രോമാക്സ്
ഈ രൂപകല്പന ഇപ്പോഴും ഉപയോഗിക്കപ്പെടുന്നുണ്ട്.
മിക്ക രാജ്യങ്ങളിലും ഇത്തരം ദീപങ്ങൾ പെട്രോമാക്സ് എന്നാണറിയപ്പെടുന്നത്.
ഇതേ ഡിസൈൻ അടുപ്പുണ്ടാക്കാനും ഉപയോഗിക്കപ്പെട്ടിരുന്നു.
പല രാജ്യങ്ങളിലും "പെട്രോമാക്സ്" ഒരു ട്രേഡ് മാർക്കാണ്.
ഉദാഹരണത്തിന് അമേരിക്കയിൽ ബ്രൈറ്റ് ലൈറ്റ് ഇൻക്.
, ജർമനിയിലും ചില യൂറോപ്യൻ രാജ്യങ്ങളിലും പെലാം ഇന്റർനാഷണൽ ലിമിറ്റഡ് എന്നീ കമ്പനികളുടെ കൈവശമാണ് ഈ ട്രേഡ് മാർക്ക് നിലവിലുള്ളത്.
ഇന്ത്യയിൽ പ്രഭാത് എന്ന കമ്പനിയും ചൈനയിൽ ടവർ എന്ന കമ്പനിയും ഈ രൂപകൽപ്പന പകർത്തിയിട്ടുണ്ട്.
ഇതും കാണുക മണ്ണെണ്ണവിളക്ക് ‌പ്രകാശസ്രോതസ്സുകളുടെ പട്ടിക പുറത്തേയ്ക്കുള്ള കണ്ണികൾ Petromax USA Archived 2013-06-01 at the Wayback Machine .
US Petromax lanterns Petromax in Argentina Archived 2012-02-08 at the Wayback Machine .
www.petromax.nl Short History of Petromax and Graetz Historical Lamp Forum
പെട്രോ സസ്യങ്ങൾ ഇംഗ്ലീഷ് വിലാസം https://ml.wikipedia.org/wiki/Petroleum_Plants കടലാവണക്ക് , ഒരിനം പെട്രോസസ്യം
പുഷ്പിക്കുന്ന സസ്യങ്ങളിലെ ചില കുടുംബങ്ങളിലെ സസ്യങ്ങൾ പതിനായിരത്തിലധികം ഡാൾട്ടൻ തന്മാത്രാഭാരമുള്ള ജൈവരാസയൗഗികങ്ങൾ പ്രകാശസംശ്ലേഷണം വഴി ഉല്പാദിപ്പിച്ചു സംഭരിച്ചുവയ്ക്കുന്നു.
ഇത്തരം സസ്യങ്ങൾ പെട്രോ സസ്യങ്ങൾ അഥവാ പെട്രോളിയം സസ്യങ്ങൾ എന്നറിയപ്പെടുന്നു.
പെട്രോളിനും ഡീസലിനും സമാനമായ ഹൈഡ്രോകാർബണുകൾ സംഭരിച്ചുവെയ്ക്കുന്ന സസ്യങ്ങളെ പെട്രോസസ്യങ്ങൾ എന്നു സാധാരണയായി നിർവചിക്കുന്നു.
യൂഫോർബിയേസി , അപ്പോസൈനേസി , അസ്ക്ലിപ്പിയാഡേസി , സപ്പോട്ടേസി , മോറേസി , ഡിപ്റ്റെറോകാർപ്പേസി , ആസ്റ്ററേസി എന്നിവയാണ് ഇതിലെ പ്രധാന സസ്യകുടുംബങ്ങൾ.
ഇവയിൽ മിക്കവയും ലാറ്റക്സ് എന്നറിയപ്പെടുന്ന പാലു പോലുള്ള ദ്രാവകം ഉല്പാദിപ്പിക്കുന്നു.
സസ്യങ്ങളിലെ ലാറ്റിസിഫേർസ് എന്ന കോശസമൂഹങ്ങളിലാണ് ഇവ രൂപം കൊള്ളുന്നത്.
ഈ ലാറ്റക്സ് വേർതിരിക്കുമ്പോൾ ലഭിക്കുന്ന അസംസ്കൃതവസ്തുവാണ് ബയോക്രൂഡ് എന്നറിയപ്പെടുന്നത്.
ട്രൈഗ്ലിസറൈഡുകൾ, മെഴുകുകൾ, ടെർപീനുകൾ, ഫൈറ്റോ സ്റ്റീറോളുകൾ തുടങ്ങി നിരവധി രാസവസ്തുക്കളുടെ മിശ്രിതമാണ് ബയോക്രൂഡ്.
ഇവയെ രാസപ്രക്രിയകൾക്കു വിധേയമാക്കിയാണ് ഇന്ധനങ്ങൾ നിർമ്മിക്കുന്നത്.
ചില പെട്രോ സസ്യങ്ങൾ കടലാവണക്ക് ഗ്വയൂർ തത്തമ്മച്ചെടി അവലംബം പുറത്തേക്കുള്ള കണ്ണികൾ
പെട്രോണ എയ്ൽ ഇംഗ്ലീഷ് വിലാസം https://ml.wikipedia.org/wiki/Petrona_Eyle Petrona Eyle
ലാറ്റിനമേരിക്കൻ സ്ത്രീകളുടെ അവകാശങ്ങൾക്കായി പ്രചാരണം നടത്തിയ അർജന്റീനിയൻ ഫിസിഷ്യനും ഫെമിനിസ്റ്റുമായിരുന്നു പെട്രോണ എയ്ൽ (18 ജനുവരി 1866, ബരാഡെറോ, അർജന്റീന - 12 ഏപ്രിൽ 1945, ബ്യൂണസ് ഐറിസ്) ആദ്യകാലജീവിതം
1856-നും 1860-നും ഇടയിൽ സെൻട്രൽ ബ്യൂണസ് അയേഴ്‌സ് പ്രവിശ്യയിൽ സ്ഥിരതാമസമാക്കിയ ഒന്നാം തലമുറ സ്വിസ് കുടിയേറ്റക്കാരുടെ മകളായിരുന്നു ഐൽ.
കുടിയേറ്റക്കാർക്ക് ഭൂമി വിതരണം ചെയ്യുന്ന ഒരു പരിപാടിയുടെ ഗുണഭോക്താക്കളായ ഐൽ കുടുംബം എയ്‌ൽ ജനിച്ച ബരാഡെറോയ്ക്ക് ചുറ്റും താമസമാക്കി.
1886-ൽ, എയ്ൽ കൊളീജിയോ നാഷനൽ ഡി കൺസെപ്സിയോൺ ഡെൽ ഉറുഗ്വേയിൽ നിന്ന് ബിരുദം നേടുകയും മെസ്ട്ര നോർമൽ ബിരുദം നേടുകയും ചെയ്തു.
ഇന്ന്, ഗ്രന്ഥശാലയുടെ ഒരു വിംഗ് ഐലിന്റെ പേരിലാണ് അറിയപ്പെടുന്നത്.
1887-ൽ എയ്ൽ സ്വിറ്റ്സർലൻഡിലേക്ക് പോയി അവിടെ അവർ മെഡിക്കൽ സ്കൂളിൽ ചേർന്നു.
അവർ 1891-ൽ 25-ാം വയസ്സിൽ ബിരുദം നേടി.
ജർമ്മൻ, ഇംഗ്ലീഷിൽ എഴുതിയ അവരുടെ തീസിസ്, "കുറ്റവാളികളുടെ ചെവിയിലെ അപാകതകൾ" ("Anomalías de las orejas de los delincuentes") എന്നായിരുന്നു.
ആദരാഞ്ജലി
ബ്യൂണസ് അയേഴ്സിലെ പ്യൂർട്ടോ മഡെറോ പരിസരത്തുള്ള ഒരു തെരുവിന് ഐലിന്റെ ബഹുമാനാർത്ഥം പേരിട്ടു.
2021 ജനുവരി 18-ന്, ഗൂഗിൾ അവരുടെ 155-ാം ജന്മദിനം ഒരു ഗൂഗിൾ ഡൂഡിൽ ആഘോഷിച്ചു.
പെട്രെ ഇസ്പയർസ്‌കു ഇംഗ്ലീഷ് വിലാസം https://ml.wikipedia.org/wiki/Petre_Ispirescu
ഒരു റൊമാനിയൻ എഡിറ്ററും ഫോക്ക്‌ലോറിസ്റ്റും പ്രിന്ററും പബ്ലിസിസ്റ്റും ആയിരുന്നു പെട്രെ ഇസ്പയർസ്‌കു (റൊമാനിയൻ ഉച്ചാരണം: [ˈpetre ispiˈresku]; ജനുവരി 1830 - 21 നവംബർ 1887).
റൊമാനിയൻ നാടോടി കഥകൾ ശേഖരിക്കുന്നയാളെന്ന നിലയിലുള്ള പ്രവർത്തനത്തിലൂടെയാണ് അദ്ദേഹം കൂടുതൽ അറിയപ്പെടുന്നത്.
ശ്രദ്ധേയമായ കഴിവുകളോടെ അവ വിവരിച്ചു.
ഒരു ക്ഷുരകനായിരുന്ന ഗീയോർഗെ ഇസ്‌പയർസ്‌കുവിന്റെയും ശ്രദ്ധേയമായ ഒരു കഥാകൃത്ത് എലീന ഇസ്‌പൈറെസ്‌കുവിന്റെയും മകനായി ബുക്കാറെസ്റ്റിലാണ് പെട്രെ ഇസ്‌പയർസ്‌കു ജനിച്ചത്.
മാതാപിതാക്കളും പിതാവിന്റെ കസ്റ്റമേഴ്സും അഭ്യാസികളും പറഞ്ഞ എണ്ണമറ്റ നാടോടിക്കഥകൾ കേട്ടാണ് അദ്ദേഹം വളർന്നത്.
ഒരു വൈദികനാകണമെന്ന് അദ്ദേഹത്തിന്റെ മാതാപിതാക്കൾ ആഗ്രഹിച്ചു.
മെട്രോപൊളിറ്റൻ പള്ളിയിൽ ഒരു സന്യാസിയോടൊപ്പം പഠിക്കാൻ ചുമതലപ്പെടുത്തി.
അതിനുശേഷം അദ്ദേഹം ഒരു പുരോഹിതനോടൊപ്പം ഡൊമ്നിറ്റാ ബാലാസ പള്ളിയിൽ പഠിച്ചു.
1844-ൽ പതിനാലാമത്തെ വയസ്സിൽ പഠനം ഉപേക്ഷിച്ച അദ്ദേഹം, അവിടെ അച്ചടിച്ച പുസ്തകങ്ങൾ വായിച്ച് കൂടുതൽ വിദ്യാഭ്യാസം നേടാമെന്ന പ്രതീക്ഷയിൽ, സഹരിയ കാർകലേച്ചിയുടെ നേതൃത്വത്തിലുള്ള പ്രിന്റിംഗ് ഹൗസിൽ അപ്രന്റീസായി.
ദിവസത്തിൽ 14 മണിക്കൂർ ജോലി ചെയ്ത അദ്ദേഹം 1848-ൽ ഒരു യോഗ്യതയുള്ള പ്രിന്ററായി.
1854-ൽ കോപ്പൈനി ടൈപ്പോഗ്രാഫിയിൽ അദ്ദേഹത്തെ നിയമിച്ചു.
1858-ൽ, റൊമാനിയൻ പ്രിൻസിപ്പാലിറ്റികളുടെ ഏകീകരണത്തെക്കുറിച്ചുള്ള ചർച്ചകളുടെ പശ്ചാത്തലത്തിൽ, സെൻസർമാരുടെ സമ്മതമില്ലാതെ നിക്കോളായ് വോഗോറൈഡ് രാജകുമാരന്റെ രഹസ്യ കത്തിടപാടുകൾ പ്രസിദ്ധീകരിക്കാൻ പ്രിന്റിംഗ് ഹൗസ് സമ്മതിച്ചു.
ഉൾപ്പെട്ട എല്ലാവരെയും പോലീസ് അറസ്റ്റ് ചെയ്യുകയും പെട്രെ ഇസ്പയർസ്‌കുവിനെ ഒരു മാസത്തേക്ക് ജയിലിൽ അടയ്ക്കുകയും ചെയ്തു, ജോലി നഷ്ടപ്പെട്ടു.
വർഷാവസാനത്തോടെ, റൊമാനിയൻ പ്രിൻസിപ്പാലിറ്റികളുടെ യൂണിയന്റെ പിന്തുണക്കാരനും ഭാവി വിദേശകാര്യ മന്ത്രിയുമായ വാസിലി ബോറെസ്കു, ബുക്കാറെസ്റ്റിലെ ആദ്യത്തെ മെക്കാനിക്കൽ പ്രിന്റിംഗ് പ്രസിന്റെ ഉടമസ്ഥതയിലുള്ള ഒരു ആധുനിക ടൈപ്പോഗ്രാഫിയുടെ മാനേജർ സ്ഥാനം അദ്ദേഹത്തിന് വാഗ്ദാനം ചെയ്യുകയും നാഷനൽ പത്രം പ്രസിദ്ധീകരിക്കുകയും ചെയ്തു.
അദ്ദേഹത്തിന്റെ സ്ഥാനം അദ്ദേഹത്തെ സമകാലിക രാഷ്ട്രീയക്കാരെയും എഴുത്തുകാരെയും പരിചയപ്പെടുത്തി.
1863-ൽ, വാസിലി ബോറെസ്‌ക്യൂ ടൈപ്പോഗ്രാഫി വിറ്റു.
ലിബറൽ പാർട്ടി പത്രമായ റൊമാനുൾ പ്രസിദ്ധീകരിക്കുന്ന ടൈപ്പോഗ്രാഫിയുടെ മാനേജരായി പെട്രെ ഇസ്പയർസ്‌ക്യൂ മാറി.
അക്കാലത്ത് ലിബറൽ പാർട്ടിയായിരുന്നു പ്രധാന പ്രതിപക്ഷ പാർട്ടി.
1864-ൽ പത്രം അടിച്ചമർത്തപ്പെട്ടു.
വാൾട്ടർ സ്കാർലറ്റും ഫ്രെഡറിക് ഗോബിളും ചേർന്ന് ഇസ്പയർസ്‌കു, പിന്നീട് യുണൈറ്റഡ് വർക്കേഴ്സ് ടൈപ്പോഗ്രഫി സ്ഥാപിച്ചു.
ഒരു വർഷത്തിനുശേഷം, റൊമാനിയൻ ടൈപ്പോഗ്രാഫർ ലഘുലേഖ ഇസ്പയർസ്കു പ്രസിദ്ധീകരിച്ചു.
മോൾഡേവിയയിലെയും വല്ലാച്ചിയയിലെയും യുണൈറ്റഡ് പ്രിൻസിപ്പാലിറ്റികളുടെ ആദ്യ ഭരണാധികാരി അലക്‌സാൻഡ്രു ഇയോൻ കുസയുടെ 1866-ലെ സ്ഥാനത്യാഗം അവിടെ ദുഃഖത്തോടെ രേഖപ്പെടുത്തിയിട്ടുണ്ട്.
പ്രിന്റിംഗ് ഹൗസിന്റെ ഏക അസോസിയേറ്റായ ശേഷം അദ്ദേഹം 1878-ൽ റൊമാനിയൻ അക്കാദമി പബ്ലിഷിംഗ് ഹൗസ് എന്ന് പുനർനാമകരണം ചെയ്തു.
ആഭ്യന്തര മന്ത്രി അയോൺ ഘിക്കയുടെ ക്ഷണപ്രകാരം, 1866-ൽ ഇസ്പയർസ്‌ക്യൂ സ്റ്റേറ്റ് പ്രിന്റിംഗ് ഹൗസിന്റെ തലവനായി.
രണ്ടുവർഷത്തിനുശേഷം അദ്ദേഹം രാജിവച്ചു.
74.5 മൈൽ അകലെയുള്ള റോസിയോറി ഡി വേദേ എന്ന ചെറുപട്ടണത്തിലേക്കുള്ള ഒരു ചെറിയ യാത്രയ്ക്കായി 1880-ൽ ഇസ്പയർസ്കു തന്റെ ജീവിതത്തിൽ ആദ്യമായി ബുക്കാറെസ്റ്റ് വിട്ടു.
1883-ൽ അദ്ദേഹത്തിന് ആദ്യത്തെ ഹൃദയാഘാതം ഉണ്ടായി; തന്റെ മേശപ്പുറത്തിരിക്കുമ്പോൾ അദ്ദേഹത്തിന് രണ്ടാമത്തെ മസ്തിഷ്കാഘാതം ഉണ്ടായി, 1887 നവംബർ 21-ന് അദ്ദേഹം മരിച്ചു.
ബുക്കാറെസ്റ്റിലെ ബെല്ലു സെമിത്തേരിയിൽ അദ്ദേഹത്തെ അടക്കം ചെയ്തു.
1862-ൽ നിക്കോളേ ഫിലിമോണിന്റെ പ്രോത്സാഹനത്തിൽ റൊമാനിയൻ നാടോടി കഥകൾ ഇസ്പയർസ്കു പ്രസിദ്ധീകരിക്കാൻ തുടങ്ങി.
ആറ് നാടോടിക്കഥകളുടെ ആദ്യ ശേഖരം ഠറനുൽ റോമാനിലും പിന്നീട് ഒരു ചെറുപുസ്തകമായും പ്രത്യക്ഷപ്പെട്ടു.
തുടർന്ന്, ഈ കഥകൾ അദ്ദേഹത്തിന്റെ വിഖ്യാത ശേഖരമായ റൊമാനിയൻ ഫെയറി ടെയിൽസിൽ ചേർത്തു, ഇന്ന് ഗ്രന്ഥസൂചികയിൽ അപൂർവമാണ്.
1872-ൽ റൊമാനിയൻ നാടോടി കഥകൾ എന്ന സമാഹാരത്തിലൂടെ അദ്ദേഹം തന്റെ പ്രസിദ്ധീകരണ പ്രവർത്തനങ്ങൾ പുനരാരംഭിച്ചു.
1874-ൽ നാടോടി കഥകളും നാടോടി കഥകളും, 1876-ൽ ദി ലൈഫ് ആൻഡ് ഫീറ്റ്സ് ഓഫ് മിഹായ് വിറ്റേസുവിന്റെ ബൊഗ്ദാൻ പെട്രിസിക്യൂ ഹസ്‌ഡ്യൂയുടെ മുഖവുരയോടെയുള്ള കടങ്കഥകളും പഴഞ്ചൊല്ലുകളും.
റൊമാനിയൻ നാടോടി കൃതികളെക്കുറിച്ചുള്ള ആഴമേറിയതും അമൂല്യവുമായ അറിവിന് അദ്ദേഹം പ്രശംസിക്കപ്പെട്ടു.
1879-ൽ അദ്ദേഹം ടൈൽസ് ഓഫ് ദി വൈസ് ഓൾഡ് മാൻ പ്രസിദ്ധീകരിച്ചു - സാർവത്രിക മിത്തുകളുടെയും ഗ്രീക്ക് പുരാണങ്ങളുടെ ശകലങ്ങളുടെയും കുട്ടികൾക്ക് ആക്സസ് ചെയ്യാവുന്ന ഭാഷയിൽ പുനരാഖ്യാനം - അലക്സാണ്ട്രു ഒഡോബെസ്കുവിന്റെ ആമുഖത്തോടെ.
അദ്ദേഹത്തിന്റെ പ്രധാന കൃതിയായ റൊമാനിയൻ ഫെയറി ടെയിൽസ് 1882-ൽ വാസിലി അലക്സാന്ദ്രിയുടെ ആമുഖത്തോടെ പ്രസിദ്ധീകരിച്ചു.
അവലംബം Petre Ispirescu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Dimitrie R Rosetti (1897) Dicţionarul contimporanilor , Editura Lito-Tipografiei "Populara" പുറംകണ്ണികൾ Works by or about പെട്രെ ഇസ്പയർസ്‌കു at Internet Archive പെട്രെ ഇസ്പയർസ്‌കു public domain audiobooks from LibriVox
പെട്രോ പൊറോഷെങ്കോ
ഉക്രയിനിൽ 2014 മുതലുള്ള പ്രസിഡൻറാണ് പെട്രൊ പൊറൊഷൊങ്കൊ.
( Ukrainian : Петро́ Олексі́йович Пороше́нко , Ukrainian pronunciation: [pɛˈtrɔ oɫɛˈksʲijovɪt͡ʃ poroˈʃɛnko ] ; ജനനം 1965 സപ്തംബർ 26) 2009 മുതൽ 2010 വിദേശകാര്യ മന്ത്രിയും 2012ൽ വ്യാപാര സാമ്പത്തിക വികസന വകുപ്പ് മന്ത്രിയുമായിരുന്നു.2007 മുതൽ 2012 വരെ ഉക്രൈൻ നാഷണൽ ബാങ്കിനെ നയിച്ച പ്രധാനി കൂടിയാണ് പൊറൊഷൊങ്കൊ.
ബാലമിത്രം ഇംഗ്ലീഷ് വിലാസം https://ml.wikipedia.org/wiki/Balamithram
മലയാളത്തിലെ ആദ്യകാല ബാലമാസികകളിൽ ഒന്നാണ് ബാലമിത്രം .
1900 ത്തിന്റെ പകുതികളിൽ ചർച്ച് മിഷൻ സൊസൈറ്റിയാണ് (സി.എം.എസ്.) ഈ പുസ്തകം പ്രസിദ്ധീകരിച്ചിരുന്നത്.
കോട്ടയം സി.എം.എസ്. പ്രസിലാണ് പുസ്തകം അച്ചടിച്ചിരിക്കുന്നത്.
ഉള്ളടക്കത്തിൽ വിവിധ വിഷയങ്ങളിൽ ഉള്ള ചെറു ലേഖനങ്ങളാണുള്ളത്.
പ്രമുഖവ്യക്തികളുടെ ജീവചരിത്രം, കഥകൾ, ഭൂമിശാസ്ത്രലേഖനങ്ങൾ, കൊച്ചുകുഞ്ഞിനെ വായിച്ചു കേൾപ്പിക്കാനുള്ള കഥ തുടങ്ങി വിവിധ തരത്തിലുള്ള ലെഖനങ്ങൾ ഇതിൽ കാണാം.
അവലംബം പുറത്തേക്കുള്ള കണ്ണികൾ ഒരു ലക്കത്തിലെ പുസ്തകം ഓൺലൈനിൽ വായിക്കാൻ
ബാലനെയ്തൽ ഇംഗ്ലീഷ് വിലാസം https://ml.wikipedia.org/wiki/Nymphoides_balakrishnanii
തെക്കെ പശ്ചിമഘട്ടതദ്ദേശവാസിയായ ഒരു ജലസസ്യമാണ് ബാല നെയ്‌തൽ അഥവാ നിംഫോയ്‌ഡസ് ബാലകൃഷ്ണനൈ (Nymphoides balakrishnanii) .
ചെങ്കൽ പ്രദേശങ്ങളിൽ വെള്ളം നിറഞ്ഞുകിടക്കുന്ന അവസരത്തിൽ ആണ് ഇതു കാണാറുള്ളത്.
കാസർഗോഡിലെ കൂവപ്പാറയിൽ മഴക്കാലത്ത് വെള്ളം നിറഞ്ഞുകിടക്കുന്ന ഒരു പ്രദേശത്തേ ഇതിനെ കണ്ടെത്തിയിട്ടുള്ളൂ.
ഉത്തരകേരളത്തിലെ പ്രമുഖ പരിസ്ഥിതിപ്രവർത്തകനായ വി. സി. ബാലകൃഷ്ണനോടുള്ള ആദരസൂചകമായിട്ടാണ് ഈ സ്പീഷിസിനെ നാമകരണം ചെയ്തിരിക്കുന്നത്.
പാറക്കുളം Nymphoides balakrishnanii എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബാലഭൂഷണം
മലയാളത്തിലെ ആദ്യത്തെ ബാലസാഹിത്യകൃതിയാണ് ബാലഭൂഷണം .
പാച്ചുമൂത്തത് ആണു് ഇതിന്റെ കർത്താവു്.
1868 -ൽ തിരുവനന്തപുരത്തു് നിന്നാണു് ഈ കൃതി പ്രസിദ്ധീകരിച്ചതു്.
തമിഴു കലർന്ന മലയാളത്തിലാണ് ഈ ഗ്രന്ഥം എഴുതിയിരിക്കുന്നതു്.
കുമതി , സുമതി എന്നീ രണ്ടു കൂട്ടുകാരികൾ തമ്മിലുള്ള സംഭാഷണമാണു് ഇതിലെ പ്രധാന ഭാഗം.
കുമതി എന്ന കുട്ടിയുടെ ചോദ്യങ്ങൾക്കു് സുമതി നല്കുന്ന ഉത്തരങ്ങളായിട്ടാണു്  ഈ ഗ്രന്ഥം രചിക്കപ്പെട്ടിട്ടുള്ളതു്.
അവലംബങ്ങൾ പുറം കണ്ണികൾ ബാലഭൂഷണം, വൈക്കത്തു പാച്ചുമൂത്തതിന്റെ കൃതി , ആർകൈവ്.
ഓർഗിൽ നിന്നും.
ബാലമംഗളം ഇംഗ്ലീഷ് വിലാസം https://ml.wikipedia.org/wiki/Balamangalam
മംഗളം പ്രസിദ്ധീകരിക്കുന്ന കുട്ടികൾക്കുള്ള ദ്വൈവാരികയായിരുന്നു ബാലമംഗളം .
1981ൽ പ്രസിദ്ധീകരണമാരംഭിച്ചു.
ചിത്രകഥകൾ‍, ചെറുകഥകൾ,  കുട്ടിക്കവിതകൾ,  തുടങ്ങിയവയാണ്‌ ഇതിലെ ഉള്ളടക്കം.
ഇത് കന്നഡയിലും പ്രസിദ്ധീകരിച്ചിരുന്നു 2012 ഒക്ടോബറിൽ ഇതിന്റെ പ്രസിദ്ധീകരണം അവസാനിപ്പിച്ചു.
ചിത്രകഥകൾ ഡിങ്കൻ
അത്ഭുത ശക്തികളുള്ള ഡിങ്കൻ എന്ന ഒരു എലിയാണ് ഇതിലെ പ്രധാന കഥാപാത്രം.
കൊടും വനത്തിൽ ആരെങ്കിലും അപകടത്തിൽ പെട്ട് ഡിങ്കാ...
എന്ന് നീട്ടി വിളിച്ചാൽ ഡിങ്കൻ രക്ഷകനായെത്തും.
സാധാരണ എലിയായിരുന്ന ഡിങ്കന് അന്യഗ്രഹ ജീവികൾ നടത്തിയ പരീക്ഷണഫലമായാണ് അത്ഭുതശക്തി ലഭിച്ചത്.
ശക്തി മരുന്ന്
നാടൻ വൈദ്യമുപയോഗിച്ച് ശക്തി മരുന്ന് നിർമ്മിക്കുന്ന ഒരു കുടവയറൻ വൈദ്യനും നമ്പോലൻ എന്ന മെലിഞ്ഞുണങ്ങിയ ഒരു പയ്യൻ, കൊച്ചുവീരൻ , കുഞ്ഞിക്കിളി എന്നിവരാണ് ഇതിലെ പ്രധാന കഥാപാത്രങ്ങൾ.
സുശീലം , കുശീലം എന്നീ നാട്ടുരാജ്യങ്ങൾ തമ്മിലുള്ള സംഘർഷമാണ്‌ ഈ ചിത്രകഥയിലെ ഇതിവൃത്തം.
പ്രശസ്ത ഫ്രെഞ്ച് കോമിക്ക് ബുക്കായ ആസ്റ്റെറിക്സുമായി ശക്തിമരുന്നിന് നല്ല സാമ്യം ഉണ്ട്.
കാട്ടിലെ കിട്ടൻ
കാട്ടിൽ ജീവിക്കുന്ന അത്ഭുത ശക്തിയുള്ള കുട്ടിയാണ് കാട്ടിലെ കിട്ടൻ.
കേരകൻ
ഡിങ്കന്റെ പ്രധാന ശത്രുവായിരുന്നു കേരകൻ ഇന്ന് നമുക്കെല്ലാം സുപരിചിതമായ ദിനോസറിന്റെ വംശത്തിൽപ്പെട്ടവനാണിവൻ.
ഇതും കാണുക ബാലസാഹിത്യം ഉറവിടം ↑ ↑
ബാലദേവ്ജ്യൂ ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Baladevjew_Temple
ഒഡിഷയിലെ കേന്ദ്രാപരയിൽ ഇച്ഛാപുർ (തുളസി ഖേത്ര) എന്ന പ്രദേശത്ത് സ്ഥിതിചെയ്യുന്ന വളരെ പ്രശസ്തമായ ഒരു ക്ഷേത്രമാണ് ബാലദേവ്ജ്യൂ ക്ഷേത്രം .
ബലരാമനാണ് ഇവിടത്തെ പ്രധാന പ്രതിഷ്ഠ.
എന്നാൽ, ജഗന്നാഥനെയും സുഭദ്രയെയും പ്രധാന ക്ഷേത്രത്തിലെ രത്ന സിംഹാസനത്തിൽ ആരാധന നടത്തുന്നു.
പവിത്രമായ ഏഴ് പടികൾക്കുശേഷം ഒരു ദേവതയായി തുളസിയെ പ്രതിനിധീകരിക്കുന്ന ഒരു പ്രതിമയും ഇവിടെയുണ്ട്.
ബാലദേവ്ജ്യൂ , ജഗന്നാഥ്, സുഭദ്ര എന്നീ ദേവീദേവന്മാർ വിവിധ വസ്ത്രങ്ങൾ ധരിപ്പിച്ച് പ്രധാന ഉത്സവങ്ങളിൽ വിവിധ രീതികളിൽ അലങ്കരിക്കപ്പെടുന്നു.
ഈ സമ്പ്രദായം ബേഷ (അലങ്കാര) എന്നറിയപ്പെടുന്നു.
ബ്രഹ്മ തലാധ്വജ രാത് ന് പ്രശസ്തമാണ് രഥയാത്ര .
ചില പ്രധാന അലങ്കാര - ചൈത്ര പൂർണ്ണിമ ഉത്സവത്തിൽ ശ്രീ രഘുനാഥ ബേഷ കാർത്തിക് പൂർണ്ണിമ ഉത്സവത്തിൽ പദ്മ ബേഷയും കാർത്തിക് മാസത്തിൽ തുളസി വിവാഹവും .
ഗംഹാഭിഷേക ബേഷാ - ശ്രാവണ ശുക്ലദശമി മുതൽ പൂർണ്ണിമ വരെ ഭഗവാൻ ബാലരാമന്റെ വിശുദ്ധ ശ്രീനക്ഷത്രോത്സവം പൗഷ പൂർണ്ണിമ ഉത്സവത്തിൽ പുഷ്യാഭിഷേക ബേഷ കാഞ്ചി കാവേരി ബേഷ  വസന്ത് പഞ്ചമി ഫെസ്റ്റിവൽ ഭദ്രാപദ് ദ്വാദശി ദിനത്തിൽ സുന ബേഷ(ബാലി വാമന  ബേഷ) ഫൽഗുന പൂർണ്ണിമ ഉത്സവത്തിൽ കൃഷ്ണ ബാലരാമ ബേഷ ദെബിന്ദ ബാനറ ബേഷ നൽകിയത് പ്രശസ്ത സംസ്കൃതപണ്ഡിതനായ പണ്ഡിറ്റ് ബിനോദ് ബെഹരി ഡാഷ്, ഇച്ചഹപുർ , കേന്ദ്രപ്പാറ ആണ്.
സിദ്ധ ബാലദേവ്ജ്യൂ  ഇപ്പോഴത്തെ ക്ഷേത്രം ഒറീസ്സയിലെ മറാഠ ഭരണകാലത്ത് (1761 AD) ഇച്ചഹപുർ (കേന്ദ്രാപര) പ്രദേശത്ത് നിർമ്മിച്ചതാണ്.
കുജങ രാജാവ് രാജാ ഗോപാൽ സന്ധാ, ഛൈധാര കില്ലയിലെ ജന്മി, ശ്രീനിവാസ് നരേന്ദ്ര മഹാപാത്ര എന്നിവരാണ് ക്ഷേത്രം പണികഴിപ്പിച്ചത്.
ഒരു സന്ന്യാസി (ശാന്ത) ഗോപി ദാസ്, സരത്തക് ഗിരി എന്നിവർ മറാത്താ ചീഫ് ജാനോജിക്ക് ബോധ്യപ്പെടുത്തിയതിന്റെ ഫലമായി ജഗമോഹൻ പ്രധാന ക്ഷേത്രത്തിലെ ഭോഗ മണ്ഡപം, ഗുണ്ടിക്ക ക്ഷേത്രം, ചുറ്റുമതിൽ എന്നിവ നിർമ്മിച്ചു.
1661-ൽ മുഗൾ ചക്രവർത്തി ഔറംഗസീബ് ഭരണകാലത്ത് ഒഡീഷയിലെ സുബേദാർ ഖാൻ-I-ഡുറാൻ ക്ഷേത്രം തകർത്ത് ക്ഷേത്രത്തിന്റെ അവശിഷ്ടങ്ങളിൽ ഒരു മസ്ജിദ് നിർമ്മിച്ചു എന്നാണ് വിശ്വാസം.
ബാലദേവ്ജ്യൂന്റെ ഭക്തജനങ്ങൾ, ഗോദാവരി നദിയിൽ വള്ളത്തിൽ ദേവിയെ ബാരംഗ (ചെദാര) കാടുകളിലെ മറുകരയിൽ എത്തിക്കുകയും സൂക്ഷിക്കുകയും ചെയ്തു.
പിന്നീട് സാഖി ബാട്ടയിലെ ലൂണ നദിക്കരയിലുള്ള ബലരാമ്പൂർ ഗ്രാമത്തിലേക്ക് മാറ്റി.
പിന്നീട് ഇത് ഇന്ന് കാണുന്ന ക്ഷേത്രത്തിലേക്ക് മാറ്റപ്പെട്ടു.
ക്ഷേത്രത്തിൻറെ വാസ്തുവിദ്യയും നിർമ്മിതിയും
ബാലദേവ്ജ്യൂ  ക്ഷേത്രം രണ്ട് ഏക്കർ (0.81 ഹെക്ടർ) വിസ്തൃതിയിൽ  മൊത്തം പ്രദേശത്ത് 2 ഭാഗങ്ങളായി സ്ഥിതിചെയ്യുന്നു.
ഒരു ഭാഗത്ത് വ്യത്യസ്തമായ ക്ഷേത്രങ്ങളുണ്ട്.
മറ്റൊന്ന് മനോഹരമായ ഒരു ഉദ്യാനമാണ്.
ക്ഷേത്രത്തിന് ചുറ്റും  46 അടി (14 മീറ്റർ) ഉയരമുള്ള അതിർത്തിയുണ്ട്.
ബാലദേവ്ജ്യൂ  ക്ഷേത്രത്തിന് നാലു പ്രധാന ഭാഗങ്ങൾ ഉണ്ട് ബഡ ഡ്യാല അല്ലെങ്കിൽ ശ്രീ മന്ദിർ മാജ്ഹി മന്ദിർ അല്ലെങ്കിൽ ഭോഗ മണ്ഡപം ജഗമോഹൻ അഥവാ നാട്യ മന്ദിർ ബത മന്ദിർ അല്ലെങ്കിൽ മുഖശാല
പ്രധാന ക്ഷേത്രം 75 അടി (23 മീറ്റർ) ഉയരവും 40 അടി (12 മീറ്റർ) വിസ്താരവുമാണ്.
ഈ ക്ഷേത്രത്തിന് 7 അടി ഉയരമുണ്ട്.
പ്രധാന ക്ഷേത്രത്തിന്റെ 7 പടികൾ കനത്ത ബോലമാലിയ  കല്ലുകൾ കൊണ്ട് നിർമ്മിച്ചിരിക്കുന്നു.
മറ്റ് ദേവന്മാരും ദേവതകളും ആരാധിക്കാനായി  ചെറിയ ക്ഷേത്രങ്ങളുണ്ട്.
എല്ലാ ക്ഷേത്രങ്ങളും മനോഹരമായ വാസ്തുവിദ്യയും പരമ്പരാഗത രീതിയിൽ പണിതവയുമാണ്.
ഗരുഡ സ്തംഭ, രത്ന ഭണ്ഡാർ, സ്നാന മണ്ഡപ്, മുക്തി മണ്ഡപ്, ജുലാൻ ഗ്രഹ ലക്ഷ്മി മന്ദിർ, ആനന്ദ് ബസാർ, ഭൈരബി മന്ദിർ, നബഗ്രഹ  മന്ദിർ, കാശി ബിശ്വോനാഥ്, അഷ്ടശംഭു മഹാദേവ്, ശ്രീ രാം മന്ദിർ, സിദ്ധേശ്വർ മഹാദേവ്, മുക്തി മണ്ഡപ്, ഗണേശ്  മന്ദിർ എന്നിവയാണ് മറ്റ് പ്രധാന ക്ഷേത്രങ്ങൾ.
ദൈനംദിനം ദേവീദേവന്മാർക്കായി മൂന്ന് മുഖ്യ നിവേദ്യ (ധൂപാ), 3 ചെറിയ വഴിപാടുകൾ (അബഖാഷ) സജ്ജീകരിച്ചിട്ടുണ്ട്.